'वन रुपये क्लीनिक' ने फिर कर दिखाया कमाल, रेलवे स्टेशन पर कराई महिला की डिलीवरी  
महिला ने  पनवेल स्टेशन पर बच्चे को जन्म दिया है.
वन रुपये क्लीनिक' महिला के बचाव के लिए आगे आया. 
बॉम्बे हाइकोर्ट के आदेश के बाद क्लीनिक की हुई शुरुआत.
एक महिला ने गुरुवार सुबह मुंबई (Mumbai) के सबसे भीड़भाड़ वाले पनवेल स्टेशन (Panvel station) पर बच्चे को जन्म दिया है. समाचार एजेंसी एएनआई के अनुसार महिला नेरुल से पनवेल की ओर जा रही थी जब बीच रास्ते में ही उसे प्रसव पीड़ा  होने लगी. हालांकि डॉक्टर और रेलवे के 'वन रुपये क्लीनिक' (One-Rupee Clinic) के कर्मचारी महिला के बचाव के लिए वक्त पर पहुंच गए थे और उसकी बच्चे को जन्म देने में मदद की. फिलहाल, महिला और उसका बच्चा दोनों स्वस्थ हैं और दोनों को एक अस्पताल में शिफ्ट करा दिया गया है. 
Maharashtra: A woman, travelling from Nerul to Panvel, gave birth to a child at Panvel railway station earlier this morning, with the help of a doctor of Railway's One Rupee Clinic and the railway staff. The mother and the child are healthy and have been shifted to a hospital. pic.twitter.com/8v0cTTypbb
यह पहला मौका नहीं है जब रेलेवे का 'वन रुपये क्लीनिक' लोकल ट्रेन में सफर करने वालों के  लिए मददगार साबित हुआ है.इससे पहले पिछले महीने ही एक 29 वर्षीय महिला ने ठाणे रेलवे स्टेशन के 'वन रुपये क्लीनिक' पर बच्चे को जन्म दिया था. अप्रैल महीने में भी इसी स्टेशन पर क्लीनिक द्वारा एक डिलीवरी कराई गई थी. बता दें कि साल 2017 में महाराष्ट्र (Maharashtra) के अलग-अलग रेलवे स्टेशनों पर 'वन रुपये क्लीनिक' बनाए गए थे. इस क्लीनिक का मकसद मेडिकल इमरजेंसी में रेलवे यात्रियों की मदद करना है. 
बता दें कि बॉम्बे हाइकोर्ट (Bombay high court) के एक आदेश के बाद सेंट्रल रेलवे और मुंबई की एक मेडिकल फर्म ने मिलकर इस 24x7 'वन रुपये क्लीनिक' की शुरुआत की. इस क्लीनिक में रेल यात्रियों से महज एक रुपये फीस ली जाती है. यहां ब्लड प्रेशर मुफ्त में चेक किया जाता है. साथ ही अन्य तरह के मेडिकल टेस्ट की कीमत भी बहुत कम है.